da da da fr da en da da da fr da en da da da en da en da da da da da da da da da da da da da da da da da da da da da nb da da da da da da nb en da da da da da da nb da da fr da da da da da da en de da de de en sv da da
Sikkerhedsstyrelsen har fået nok: Vil melde 45 tattovører til politiet
Nu har Sikkerhedsstyrelsen fået nok. Foto: Shutterstock
Den 1. januar skulle tatoveringssteder være tilmeldt Sikkerhedsstyrelsens tilsynsordning. Indtil videre har 45 steder enten ikke omregistreret sig fra vejlednings- til tilsynsordning eller betalt det gebyr, som de skal ifølge loven. Derfor advarer styrelsen nu om, at stederne bliver politianmeldt.
Når man tatoverer på mennesker, skal tatoveringsstedet registreres hos Sikkerhedsstyrelsen, så styrelsen kan føre tilsyn med hygiejne, dokumentation af tatoveringsfarver og andre krav i tatoveringsloven.
Frem til nytår kunne stederne i en overgangsperiode være tilmeldt en vejledningsordning. Fra 1. januar har det været et lovkrav, at de skal tilmeldt den fulde tilsynsordning og betale et gebyr på 5.776 kroner, som dækker styrelsens omkostninger ved ordningen.
Lige nu behandler styrelsen sager om 45 steder, som enten ikke har skiftet fra vejlednings- til tilsynsordningen eller betalt gebyret.
Derfor går Sikkerhedsstyrelsen nu ud med en konkret advarsel: Få jer registreret inden den 1. april, hvis I vil undgå en politianmeldelse.
"Vi vil allerhelst have, at tatovørerne registrerer sig, så vi kan føre tilsyn med dem. Det er bedre for dem og deres kunder. Men når de ikke gør det, er det sidste, vi kan gribe til, en politianmeldelse. Og det er der, vi er, når der ikke bliver reageret på gentagne henvendelser," siger kontorchef i Sikkerhedsstyrelsen Søren Assenholt Muff.
Styrelsen har allerede politianmeldt 46 tatoveringssteder, som ikke havde registreret sig inden nytår. Når Sikkerhedsstyrelsen politianmelder en tatovør for manglende registrering, indstiller styrelsen til en bøde på 10.000 kroner.
"Det er vigtigt for os at sige klart og tydeligt til de lovlydige tatovører og tatoveringskunderne, at vi gør, hvad vi kan for at få alle tatoveringssteder registreret, og er der nogen, som ikke gør, så har det konsekvenser. Vi får løbende anmeldelser på steder, som ikke er registreret, og vi tager alle anmeldelser meget alvorligt," uddyber kontorchefen.
- Fra 1. januar 2020 har det været lovpligtigt for tatoveringssteder at registrere sig på Sikkerhedsstyrelsens fulde tilsynsordning.
- Ordningen koster et gebyr på 5.776 kroner og dækker omkostningerne ved administration og tilsyn.
- Sikkerhedsstyrelsen fører tilsyn med, at kravene i lovgivningen bliver overholdt.
- Styrelsen tjekker blandt andet, at krav til hygiejne bliver overholdt på tatoveringsstederne.
Om tatovører i Danmark
Sikkerhedsstyrelsen anslår, at der er mellem 350 og 375 tatoveringssteder i Danmark.
Der er i alt 260 tatoveringssteder registreret på Sikkerhedsstyrelsens tilsynsordning.
46 tatoveringssteder er blevet politianmeldt for manglende registrering.
Indtil videre har 45 tatoveringssteder ikke betalt gebyr eller skiftet fra vejlednings- til tilsynsordning efter 1. januar 2020 og kan derfor se frem til en politianmeldelse, hvis de ikke lader sig registrere inden 1. april.
NyhederFie Laursen i tårer: Fjerner sønnen
NyhederSidste år blev det revet væk fra hyldrene: Nu melder Lidls butikker igen klar
NyhederTidligere hærchef: Putins hær 'på randen til ​​sammenbrud'
Udland55-årig mor smider tøjet foran yngre mænd: - De elsker det
UdlandLeveringsbud får et chok: Hvad sker der lige her?
NyhederI morgen skal du slå til: Her er strømmen nærmest gratis
UdlandTo tyve bryder ind hos Amanda: Tog det eneste hun bad dem om at efterlade
UnderholdningStor nyhed fra McDonald's: Lancerer snart Happy Meals for voksne
Rema 1000 tilbagekalder produkter: Kan have fatale konsekvenser
Politiet advarer: I år kan det vække bekymring
Advarer Facebook Messenger-brugere: Du kan miste din bruger
Advarer: Så mange solcremer indeholder uønskede stoffer
Sæsonen er i gang: Nu advarer Fødevarestyrelsen
Advarer iPhone-brugere: Fejl i populær app udnyttes af hackere
Mette Frederiksen advarer danskerne
Solgt i SuperBrugsen, Dagli'Brugsen og Kvickly: Trækkes tilbage grundet alvorlig risiko
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
© Media Group Denmark ApS
Nyheder24 Annoncering Privatlivspolitik og cookies Cookiedeklaration Cookie Leverandør info